CELEX: 52007PC0455
Language: hu
Date: 2007-07-30
Title: Javaslat a Tanács határozata a fúziós program tanácsadó bizottságának felállításáról szóló, 1980. december 16-i tanácsi határozat módosításáról

Fontos jogi nyilatkozat

|

52007PC0455

Javaslat a Tanács határozata a fúziós program tanácsadó bizottságának felállításáról szóló, 1980. december 16-i tanácsi határozat módosításáról  /* COM/2007/0455 végleges */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 30.7.2007COM(2007) 455 véglegesJavaslatA TANÁCS HATÁROZATAa fúziós program tanácsadó bizottságának felállításáról szóló, 1980. december 16-i tanácsi határozat módosításáról(előterjesztő: a Bizottság)INDOKOLÁS1. A mágneses plazmaösszetartással megvalósított atommagfúzió kutatása az Európai Atomenergia-közösséget (Euratom) létrehozó szerződés 4. cikkének tárgykörébe tartozik. Az Euratom 1958-as első kutatási és képzési programja óta egymást követően elfogadott tanácsi határozatok révén a Közösség magfúziós programja arra törekszik, hogy összefogja a tagállamokban és az Euratomhoz teljes jogúként társult országokban a mágneses plazmaösszetartással szabályozott termonukleáris atommagfúzió területén folytatott valamennyi tevékenységet.[1]2. Az Euratom-szerződés 7. cikkének negyedik bekezdése értelmében a Bizottság köteles gondoskodni a magfúziós program végrehajtásáról. A magfúziós program végrehajtásában a Bizottság munkáját tanácsadó bizottság segíti.3. Az 1980. december 16-i 4151/81 ATO 103 tanácsi határozat 4. cikke alapján létrejött a fúziós program tanácsadó bizottsága (CCFP); ugyanez a határozat meghatározta a bizottság eljárási szabályzatát, így különösen a 14. cikkben előírt súlyozott szavazati rendszert is. Az említett 1980-as tanácsi határozatból kiindulva a tanácsadó bizottság megbízatását az Euratom kutatási és képzési tevékenységekre irányuló egyedi programjairól egymást követően rendelkező tanácsi határozatok újra és újra megerősítették. A CCFP 1999. november 17-től a CCE-FU nevet viseli, és ugyanekkor az 1980. december 16-i tanácsi határozat 12. cikke alapján elfogadta saját eljárási szabályzatát.4. A 2006. december 18-i 2006/970/Euratom tanácsi határozattal[2] létrejött az Európai Atomenergia-közösség (Euratom) nukleáris kutatási és képzési tevékenységekre vonatkozó hetedik keretprogramja, amely az Európai Kutatási Térségre építve hozzájárul a tudásalapú társadalom kialakításához.5. A 2006. december 19-i 2007/976/Euratom tanácsi határozat[3] 7. cikkének (2) bekezdése értelmében az Euratom nukleáris kutatási és képzési tevékenységekre vonatkozó egyedi programjának (2007–2011) végrehajtása során a magfúzióval összefüggő kérdésekben a Bizottság munkáját tanácsadó bizottság segíti. Az idézett rendelkezés szerint a tanácsadó bizottság összetételének, valamint a rá vonatkozó részletes működési és eljárási szabályoknak – így különösen a súlyozott szavazati rendszernek – az 1980. december 16-i tanácsi határozatban megállapítottaknak kell megfelelnie.6. A CCE-FU-n (a korábbi CCFP-n) belül a szavazati jogok megfelelően módosultak minden alkalommal, amikor a Közösség új tagállamokkal bővült. A szavazati súlyokat legutóbb a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozását követően a 2005. április 18-i 7368/05 RECH 59, ATO 41, OC 180 tanácsi határozat módosította. A jelenleg hatályos rendszert a csatolt I. melléklet[4] ismerteti.7. A két új tagállam 2007. január 1-jei csatlakozását[5] követően, valamint tekintettel a csatlakozásuk feltételeiről szóló, 2005. június 21-i okmányra[6] és különösen annak 50. cikkére, amely úgy rendelkezik, hogy „[az] eredeti szerződések által létrehozott bizottságok alapszabályának és eljárási szabályzatának a csatlakozás következtében szükségessé váló kiigazítását a csatlakozást követően a lehető legrövidebb időn belül el kell végezni”, a CCE-FU 2007. március 21-én egyhangúlag javasolta a súlyozott szavazati rendszer megfelelő módosítását.8. A fentiek alapján a Bizottság javasolja, hogy a Tanács:-  hagyja jóvá a fúziós program tanácsadó bizottságának felállításáról szóló, 1980. december 16-i tanácsi határozat módosításáról rendelkező tanácsi határozatra előterjesztett, csatolt javaslatot.JavaslatA TANÁCS HATÁROZATAa fúziós program tanácsadó bizottságának felállításáról szóló, 1980. december 16-i tanácsi határozat módosításárólAZ EURÓPAI UNIÓ TANÁCSA,tekintettel az Európai Atomenergia-közösséget létrehozó szerződésre és különösen annak 7. cikke negyedik bekezdésére,tekintettel az Európai Atomenergia-közösség (Euratom) nukleáris kutatási és képzési tevékenységekre vonatkozó hetedik keretprogramjáról szóló 2006/970/Euratom tanácsi határozatra,[7] amely az Európai Kutatási Térségre építve hozzájárul a tudásalapú társadalom kialakításához,tekintettel az Európai Atomenergia-közösség (Euratom) nukleáris kutatási és képzési tevékenységekre vonatkozó hetedik keretprogramjának (2007–2011) végrehajtására irányuló egyedi programról szóló, 2006. december 19-i 2006/976/Euratom tanácsi határozatra[8] és különösen annak 7. cikke (2) bekezdésére, amelynek értelmében az egyedi program végrehajtása céljából a Bizottság munkáját tanácsadó bizottság segíti, és a magfúzióval összefüggő kérdésekben e bizottság összetétele, valamint a rá vonatkozó részletes működési és eljárási szabályok az 1980. december 16-i tanácsi határozatban megállapítottaknak felelnek meg,tekintettel a Bolgár Köztársaság és Románia csatlakozásának feltételeiről, valamint az Európai Unió alapját képező szerződések kiigazításáról szóló okmányra[9] és különösen annak 50. cikkére,tekintettel a legutóbb a 2005. április 18-i 7368/05 RECH 59, ATO 41, OC 180 tanácsi határozattal[10] módosított, a fúziós program tanácsadó bizottságának felállításáról szóló, 1980. december 16-i 4151/81 ATO 103 tanácsi határozatra és különösen annak 14. cikkére, amely meghatározza a bizottság szavazati rendszerét,mivel:(1) A fúziós program tanácsadó bizottsága (CCE-FU) súlyozott szavazati rendszer révén nyilvánít véleményt, amikor az 1980. december 16-i tanácsi határozat 5. cikkének g) pontjával összefüggésben „ meghatározza a kedvezményes támogatás kiutalásával kapcsolatban prioritást élvező lépéseket ”.(2) A fúziós program tanácsadó bizottsága (CCE-FU) 2007. március 21-én egyhangúlag javasolta a bizottság által az 1980. december 16-i tanácsi határozat 14. cikke alapján a magfúzióval összefüggő kérdésekben alkalmazott súlyozott szavazati rendszer aktualizálását annak érdekében, hogy csatlakozásukat követően az új tagállamok is gyakorolhassák szavazati jogukat.(3) A fúziós program tanácsadó bizottságának felállításáról szóló, 1980. december 16-i tanácsi határozatot ennek megfelelően módosítani kell,A KÖVETKEZŐKÉPPEN HATÁROZOTT:Egyetlen cikkA fúziós program tanácsadó bizottságának felállításáról szóló, 1980. december 16-i tanácsi határozat (14) bekezdésében a két utolsó mondat helyébe a következő szöveg lép:„Az 5. cikk g) pontjával összefüggésben alkotott véleményeket a következő súlyozott szavazati rendszerrel kell elfogadni:Belgium 2Bulgária 2Csehország 2Dánia 2Németország 5Észtország 1Görögország 2Spanyolország 3Franciaország 5Írország 2Olaszország 5Ciprus 1Lettország 1Litvánia 2Luxemburg 1Magyarország 2Málta 1Hollandia 2Ausztria 2Lengyelország 3Portugália 2Románia 2Szlovénia 1Szlovákia 2Finnország 2Svédország 2Egyesült Királyság 5Svájc 2Összesen 64Vélemény elfogadásához legalább tizenöt küldöttség részéről leadott legalább 33 egyetértő szavazat szükséges.”Kelt Brüsszelben, -án/-én.a Tanács részérőlaz elnök1. MELLÉKLET [11]A CCE-FU-ben alkalmazott súlyozott szavazati rendszer (a 2005. április 18-i tanácsi határozat szerinti legutóbbi módosításnak megfelelően)Az 5. cikk g) pontjával összefüggésben alkotott véleményeket a következő súlyozott szavazati rendszerrel kell elfogadni:Belgium 2Csehország 2Dánia 2Németország 5Észtország 1Görögország 2Spanyolország 3Franciaország 5Írország 2Olaszország 5Ciprus 1Lettország 1Litvánia 2Luxemburg 1Magyarország 2Málta 1Hollandia 2Ausztria 2Lengyelország 3Portugália 2Szlovénia 1Szlovákia 2Finnország 2Svédország 2Egyesült Királyság 5Svájc 2Összesen 60Vélemény elfogadásához legalább tizennégy küldöttség részéről leadott legalább 31 egyetértő szavazat szükséges.[1] A Svájccal ezen a területen folytatott együttműködés az Euratom és a Svájci Államszövetség között 1979. május 30-án létrejött, majd 1982-ben módosított megállapodáson alapul (HL L 242., 1978.9.4., 2. o.)[2] HL L 400., 2006.12.30., 60. o.[3] HL L 400., 2006.12.30., 404. o.[4] Az 1. melléklet a CCE-FU-n belüli, jelenleg hatályos szavazati jogokat a 2005. április 18-i 7368/05 RECH 59, ATO 41, OC 180 tanácsi határozat 14. cikkének megfelelően ismerteti.[5] HL C 321., 2006.12.29., 1. o.[6] HL L 157., 2005.6.21., 203. o.[7] HL L 400., 2006.12.30., 60. o.[8] HL L 400., 2006.12.30., 404. o.[9] HL L 157., 2005.6.21., 203. o.; HL C 321., 2006.12.29., 1. o.[10] HL L 108., 2005.4.29., 64. o.[11] A csatlakozási okmány 12. cikkében meghatározott országsorrend szerint.